JohanHeinsen/ENO huggingface dataset:
Den Vest-Sjællandske Avis, 1830-05-04
J Aaret 1775, i August Maaned, commanderede Capitain Warrens et Skib, som var seilet ud paa Hvalfangsten i Nærheden af Grønland. Han befandt sig midt imellem Driviis und 177de Grad nordlig Bredde. Det var en smuk og rolig Aften. Han seilede langs med et Jisbierg, som var bedækket med Snee, hvis Toppe stak høit i Veiret deraf, Vinden var saa svag, at han maatte frygte for at han ikke hurtigt nok kunde komme ud af disse svømmende Masser, som bestandig samlede sig tættere omkring Skibet og truede at indslutte det. Natten eller rettere de sidste Timer af Dagen forandrede hans Stilling, der reiste sig en heftig Vind, en Storm med Snee, og en skrækkelig Bragen bebudede at Jsen vilde til at brække. En tyk Taage forhindrede at bemærke hvad der gik for sig rundt omkring Skibet. Endelig lagde Stormen sig, og Capitainen saae nu med Fornøielse at Skibet, ikke havde lidt noget. Den opdyngede Jis, hvorigiennem han maatte seile, aabnede ham en Mængde Passager, og uden at abne noget var han allerede passeret igiennem een at disse Aabninger, og havde saaledes giennembrudt den som det synes uoverstigelige Skranke, hvilken Jsen syntes at ville lægge ham i Veien. En rummelig Canal var bleven aabnet, og han tilte med at betiene sig af den; men neppe havde han lagt nogle Mile tilbage igiennem denne Passage, som til en saa passende Tid havde aabnet sig for ham, saa bemærkede han et andet Skib som laae i den. Solen skinnede i sin fulde Glands og det kulde rask fra Norden. Drivisen forhindrede endnu en Tid Capitainen fra rigtig at besee det; men det forekom ham, at det saae temmeligt uordentligt ud, endelig lykkedes det ham at giøre sit Skib fast ved en stor Jisbanke- og at kunne sætte en Baad ud, for at betragte nøiere dette forunderlige Fartøi. Endnu meere paafaldende blev Phoenomenet da man kom nærmere til det. Skibet var aabent paa den ene Side og man saae ingen Mennesker paa Dækket; man raabte Skibet an paa sædvanlig Viis, men fik intet Svar, førend man gik ombord paa det syntes man at see igiennem Aabningerne en Mand sidde ved den store Mast i den Stilling, som om han skrev. Man gik nu op paa Dækket, aabnede Lugen, steeg ned til Manden; men han rørte sig ikke. Endelig saae man at det var et Liig, som endnu holdt Pennefædren i Haanden, hvormed han havde ført Skibsjournalen til det sidste Øieblik. Grønt Mos bedækkede hans Ansigt, og endog hans Hænder. Den sidste Linie, som han havde skrevet, indeholdt kun følgende Ord: "Den 1ste November 1762, nu ligge vi allerede i 70 Dage fast i Jsen. J Forgaars slukkedes J den for os, og forgiæves har vor Styrmand forsøgt paa at tænde den igien. Hans Kone er død i denne Morgen." Capitain Warren og hans Ledsagere gik videre og kunde ikke sige et Ord. Man gik ned i Kahytten og saae en Kone liggende i en Seng; hendes krampe agtig sammentrukne Lemmer vare det eneste Tegn paa at hun virkelig var død; men hendes Ansigt saae ud som hun lyttede opmærksom efter noget; noget fra hende laae en ung Mand udstrakt paa Gulpet med en Flintesteen i den ene Haand og Staalet i den anden; Svampen laae foran ham.
Den Vest-Sjællandske Avis, 1830-05-04
J Fordelen af Skibet laae Matroserne døde i deres Sengemaatter, og noget derfra fandt man en død Hund. Man fandt hverken Levnetsmidler eller Brændsel paa Skibet. Capitain Warren havde gierne undersøgt alting nøiere paa dette frygtelige Sted; men Matrosernes overtroiske Frygt afholdt ham derfra. Han tog Skibsjournalen med, og da han kom tilbage til England lykkedes det ham at opdage alt hvad der havde Hensyn derpaa.
Den Vest-Sjællandske Avis, 1830-05-04
Oversigt over Dagens udenlandske Nyeheder. Man har faaet endeel gode Efterretninger fra London, om de kun maae være af Varighed.
Den Vest-Sjællandske Avis, 1830-05-04
Den Bulletin, som udkom den 19de, indeholdt vel at Hs. Majestæt leed endnu fra Tid til anden af Besværlighed ved at trække Veiret. Man talte om at han havde Brystvatterhed og ventede de sørgeligste Følger deraf, men i den under 22de April af Sir Henry Halford udstædte Bulletin hedder det: at Kongen befinder sig bedre. Jmidlertid sporedes den 23de April et betænkeligt Symptom. Paa denne Dag pleier Kongen Fødselsdag at celebreres, men der hørtes ingen Kanonskud fra Tover. Artilleriet trak ikke oppaa Paraden; Ordren kom saa sildigt til Tover at Kanonerne vare allerede kjørte ud, og da dernu kom befaling til at de igien skulde trækkes tilbage, saa foraarsagede det en stor Foruroeligelse. Man meente at det stod sig ikke godt med Hs. Majestæts Helbred, og de consoliderede Fonds faldt 1/2 PC. - Man har faaet nye Efterretninger fra Svanefloden af 26de November; alt var der i Overflødighed, 500,000 Acres Land vare blevne fordeelte. - J Colonien Nye Sydvallis producerer man nu mere Korn ind man kan fortære eller sælge. Bomulds-, Uld- og Tobaksfabrikationen tager derfor bestandig tilMan planter Oliventræer og Viinstokke, og man troer at blive istand til at producere en fortræfselig Viin. - Fra Manufacturdistrikterne i England indløbe nu gunstige Efterretninger; men i private Breve fra England klages over indvortes Trængsler, som især sees deraf, at Tilbøieligheden til Udvandring udbreder sig over hele Landet imellem de Personer, som besidde en jevn Formue, og som føle at de ved de store Byrder ikke længere kunne subsistere i deres Fædreneland.
Den Vest-Sjællandske Avis, 1830-05-04
Kongen af Neapel forventes med det første til Paris. Hans og Fyrsten af Luccas Gesandt Madrid have protesteret imod Ophævelsen af den Saliske Lov; ifølge andre Efterretninger skal just Kongen af Neapel have bidraget dertil. Den Spanske Regiering afsender bestandig Tropper til Cuba for at forberede sig til en Expedition mod Mexico. - J Havanna skal en Opstand være opdaget. - Der skulle finde Misforstaaelser Sted imellem det Spanske og Portugisiske Hof, i Anledning af at Don Miguel ikke vil tilstaae den forlangte Amnestie. Man siger at den Spanske Gesandt skal forlade Lissabon. Der tales om en stor Misfornøielse imellem Officerene ved den Portugisiske Armee. – Den Columbiske Congres i Bogota har ladet proclamere den nye Constitution, som er bygget paa Constitutionen af 1819, og hvorved en Centralforfatning skal vedligeholdes; men Venezuela vil aabne sin egen Kongres den 8de April. Regieringen i Bogota vil nu søge ved en Deputation at bringe en Udsoning tilveie. Plataunionen, Guatimala og Chili ere fulde af indvortes Uroeligheder. J det sidste Land er General Prieto bleven slaget af General Lastra. Det har Udseendet af at det endnu vil vare længe inden den indvortes Rolighed vil kunne blive tilveiebragt i Syd amerika.
Den Vest-Sjællandske Avis, 1830-05-04
Der meldes fra London under 13de April, at den Kongelige Fregat Seringapatnam, paa den Brasiliske Station, har faaet befaling til at tage Falklandsøerne i Besiddelse, som Brittisk Eiendom. Grunden dertil angives at være, at de hidtil ikke tilhørte nogen Magt. Formedelst de ypperlige Havne og det gode Vand vilde disse Øer vorde saare gavnlige for vore Skibe som Hvilepunkt og til at faae Forfriskninger. Det er bekiendt, at Regieringen i Buenos Ayres og tede at tage Falklandsøerne i Besiddelse, men den fik en føie Stund derefter andet at tænke paa.
Den Vest-Sjællandske Avis, 1830-05-04
Der meldes fra Stokholm under 9de April: Bladet Medborgaren havde i sit sidste Nummer af 3die April begyndt paa en meget dristig Bedømmelse af den Tale hvormed H. M. Kongen sluttede den sidste Rigsdag. Han gik ud fra den i andre constitutionelle Lande noksom bekiendte Vedtægt, at saadanne Throntaler forfattes af Ministerne. Denne Anskuelse har udentvivl været Grunden, hvorfor Hofcantsleren har suspenderet Udgivelsen af dette Blad fra den 6te den ne Maaned; efter hans Forestilling har Hs. Majestæt forbudet at dette Blad maae udkomme. Dets ansvarlige Redacteur, Oberstlieutenant Hjerta, har anmeldt, at han snarest mueligt vil udgive et andet Blad i Stedet for det forbudne.
Den Vest-Sjællandske Avis, 1830-05-04
Man forventer Ankomsten af Hollandske Jngenieurer dertil. – Fra Carthagena i Columbien berettes at Kongressen i Bogota har ikke villet antage Bolivars Frasigelse af sin Post som Præsident. Kongressen vil vel søge at bringe en Udsoning tilveie, med Venezuela; men naar dette ikke hielper, saa vil den søge med Magt at tvinge det til Underkastelse; mange Tropper ere paa Veien dertil og Bolivar forventes seltfor at overtage Commanden over dem; han har vel de høiere Classer imod sig; men derimod de store Antal af de Friecouleurte paa sin Side. -J Platastaterne er alt i en indvortes Forvirring; Partierne i det indre af Landet kjæmpe mod hinanden; nemlig Unitarierne og Føderalisterne; General La Par staaer i Spidsen for det første Partie og General Quiroga for det andet, og levere hverandre den ene Træfning efter den anden. Doregos Partie hersker nu aldeles i Buenos Ayres, og General Lavalleia, som har forladt denne Stad, er bleven udenlandsk Minister i Montevider. J Patagonien have de vilde Jndvaanere gjort Opstand, imod det Ayresiske Establissement i dette Land.
Den Vest-Sjællandske Avis, 1830-05-04
Paa Øen Hayti ruster man sig af alle Kræfter for at modstaae en formodet Spansk Jnvasion, ifølge Afslaget paa Kongen af Spaniens sidste Fordringer. Men i Spanien synes man at have faaet andet at tænke paa; nemlig paa Afskaffelsen af den Saliske Lov og de Jndsigelser, som giøres derimod. Kongens Beslutning skal have været skiult for Kongen af Neapel, og selv for Jnfanten Don Carlos; den Franske Ambæssadeur erfarede først Planen Dagen førend den blev bekiendtgjort, hvorpaa han strax afsendte en Con reer til Paris. - Ogsaa Don Miguel er fuld af Bekymringer; thi han er ikke istand til at betale Soldaterne og Officerene, hvorfor der yttret sig en kiendelig Misfornøielse imellem deur, faa at de høiere Officere har maattet formane dem til at holde sig roelige. Ogsaa taler man om, at et constitutionelt Selskab, som kalde sig Legitimitets Faklen, har dannet sig i Provinsen Douko.
Den Vest-Sjællandske Avis, 1830-05-04
Endelig skal Regieringen have faaet Efterretning om at der skal herske en hemmelig Forbindelse imellem de Constitutionelle paa de Ajoriske Øer og selv paa Øen Madeira. 800 Constitutionelle ere nyeligen blevne transporterede til Colonierne i Afrika. Til Øen Terceira ankomme bestandig Skibe uagtet Portugisernes Blokade. Man taler om, at en Expedition skal udsendes fra Øen.
Den Vest-Sjællandske Avis, 1830-05-04
Den kloge Marqvis af Palmella styrer de offentlige Anliggender der til alles Tilfredshed.
Den Vest-Sjællandske Avis, 1830-05-04
Fra London berettes et nyt Træk af Sultan Mahmuds Tilbøielighed til den Europæiske Civilisation; det at han har ladet sig male af den Engelske Maler Lauriston og udnævnet ham til Hofmaler. Mufti skal have gjort alvorlige Forestillinger imod denne kovstridige Nyehed, og truet ham med Koranens Bud; men Sultanen skal have bragt ham paa en meget barsk Maade til Taus Jmedens man fra Vien af beretter, at hed.
Den Vest-Sjællandske Avis, 1830-05-04
Sultanen har antaget de store Magters Forslag til at udnævne Prins Leopold til uafhængig Fyrste over Grækenland, saa udbreder sig det Rygte fra de Tyrkiske Grændser, at han har aldeles forkastet Propositionen. Men den første Efterretning er dog vel den sikkreste; thi der berettes fra Ancona under 15de April, at man ikke allene giør i Grækenland Tilberedelser for at modtage Priis Leopold, som vil ankomme dertil i Juni og residere i Athen; men tillige at Tyrkerne rømme Øen Negropont, og have ladet deres Tropper bringe over til Candia. (Fortsættes.)
Den Vest-Sjællandske Avis, 1830-05-04
Jndenlandske Efterretninger. Torsdagen den 29de April, Eftermiddag Kl. 6, ankom det hollandske Dampskib: "De Brurs van Amsterdam, bestemt til Lybek, til Kiøbenhavn. Dette Dampskib er gaaet fra Amsterdam den 26de om Morgenen Kl. 4, og har saaledes kun brugt lidet over 3 1/2 Dag til Hidfarten; det har 10 Pas sagerer til Lybek. Passagererne kom iaftes i Land og skulle være ombord igien i Aften, til hvilken Tid Dampskibet agter at fortsætte sin Fart.
Den Vest-Sjællandske Avis, 1830-05-04
Som man erfarer er dets Bestemmelse (ligesom George the Fourthi) regelmæssig at gaae imellem Lybek og Petersborg; dets Maskine har 120 He(Kbhp.) stes Kraft.
Den Vest-Sjællandske Avis, 1830-05-04
J Onsdags Formiddags Kl. mellem 11 og 12 bleve de jordiske Levninger af vor hedengangne Rahbek stædte til Hvile. Den almindelige Høiagtelse og Kiærlighed, den Afdøde, ved sit sieldne Værd som Videnskabsmand, Menneske og Statsborger saa velfortient havde erhvervet sig, udtalde sig ogsaa ved denne sørgelige Leilighed, i det et overordentligt talrigt Følge, bestaaende af Studentercorpset, den Kongelige Theateretats Medlemmer, de Fleste af Hovedstadens ældre og yngre Videnskabsmænd og en Mængde Embedsmænd viste ham den sidste Ære. Liig følget samledes i Bakkehuset, hvorfra Toget i høitidelig Procession, giennem Pilealleen, begav sig til Frederiksberg, Kirke. Liget bares, efter den Hedengangnes yttrede Ønske, af Universitetets Studerende, i hvis Midte han endnu som Olding saa gierne deelte Ungdommens Glæder. Sørgetalen holdtes i Kirken af Hr. Confessionarius Dr. Mynster, Commandeur af Dannebroge og D. M. Taleren skildrede med levende Farver den Hedengangnes Værd og Fortienester, og viste derhos, hvor sindrigt Rahbek (der havde været hans Lærer og fortroelige Ven) havde vidst at forbinde Fortid og Nutid, saa at han paa Livets forskiellige Trin stedse havde været elsket af enhver Stand og Alder. (Kbhp.
Den Vest-Sjællandske Avis, 1830-05-04
Hs. Majestæt Kongen har ved allerhøieste Rescript af 28de April d. A. allernaadigst tilladt Hr. Oberstlieutenant og Divisionsadjutant Joseph Nicolai Benjamin von Abrahamson, R. af D. og D. M., samt Commandeur og Ridder af flere Ordener, at modtage den ham af det Kongelige Preussiske Universitet i Kønigsberg tillagte Udnævnelse til Doctor Philosophiae et liberalium artium Magister, hvortil hiint Universttet propter summa merita, quibus institutionem popularer adjuvi et antiquitatum sepieutrionaliuni studiapromovit, ved Diplom af 10 Marts har creeret ham.
Den Vest-Sjællandske Avis, 1830-05-04
Befordringer. Den 14de April er Cancellieraad, Borgmester og Byefoged samt Bye- og Raadstueskriver i Viborg, F. C. Gundelach, beskikket til Byefoged og Skriver i Lemvig samt Herredsfoged og Skriver i Skodborg og Vandfuld Herreder under Ringkiøbing Amt, Fuldmægtig under Directionen for Statsgielden og den synkende Fond, Cand. juris H. K. Baadsgaard, til Byefoged og Skriver i Bogense. - Den 10de April er Adjunct ved Metropolitanskolen, B. Borgen, beskikket til Overlærer ved samme Skole. – Den 31te Marts ere efternævnte Mynster skrivere, nemlig: N. A. C. F. Tøren, i det holstenske Distrikt, F. B. Grodtschilling i det jydske Distrikt og Krigscancelliesecretair Sletting, i Siællands Distrikt, benaadede med Søekrigscommissairs Characteer. Den 4de April er Underchirurg H. O. Sommerfeldt tillagt Reservechirurgs Characteer, samt Tilladelse at bære denfor denne Charge reglementerede Uniform. Den 6te April er Generalconsul i Tunis, Capitain, Ridder C. T. Falbe udnævnt til Generalkrigscommissair med Rang i Rangforordningens 3die Klasse No. 8.
Den Vest-Sjællandske Avis, 1830-05-04
Døde. Johan Frederik von Schmidten, den 18de April, 68 Aar, i Frederichsborg. - Karen Aller, født Albeck, Enke efter forhen afdøde Brygger og Brændeviinsbrænder Jens Hansen Aller, den 24de April, 73 Aar, i Kbhvn.
Den Vest-Sjællandske Avis, 1830-05-04
Kiøbenhavns Børs, den 27. April 1830. Cours. Hamborg 2 M. - a vista 209. - Species 209 (den 27de April 1829, 208.) Disconto 4 PC. Specier solgtes til 2 Rbd. - Mk. 8 1/2 s. (i Fior 12 Mk. 7 1/2 s.) Kongelige Obligationer uden Renter i Bancomark 92 3/4. Dito uden Renter i Sedler 97 Rbdlr. (i Fior 89 1/2.) Nationalbank-Obligationer (af Laanet den 2. Februar 1820) uden Renter i rede Sølv 10. Rbd. Dito i Sedl. 107 1/2 Rbd. 4 PC. Rigsbanksobligat., Rent. pr. 6te Januar 102 Rbdlr. r. S. Norske Laan til 6 PC. 105. Dito dito til 4 PC. 100 a 100 1/2. Nye Dito Dito i røde S. til 4 pC. 100 1/2. 4 PC. uopsigelige norske Statsobligationer, lydende paa Norske Species, 66 1/2 Rdlr. Bc. 3 PC. Engelske Laan ved Wilson 8 Comp. 74 a 74 1/4 Rbd. NB. 1 Pd. St. beregnet til 14 Bemk. Norske Speciesdl. 152 1/2 a 153 Rbd. (J fior 150 1/2 a 151. - Svenske Sedler 48 3/4 a 49 s. pr. 1 Rd. Rigsgield.
Den Vest-Sjællandske Avis, 1830-05-04
Beltpassage Fra den 30te April til den 2den Mai 1830. Til Fyen, Pastor Bech, Jmfr. Schaugaard og Harreskau; Mad. Smith med 2 Børn; Ma Pouelser, med Søn; Hosekræmmer David; Kbmd. Reddelien; Captain, Ridder Lorentsen; Cand. Theol. Bechmann og Mølmark, Ritmester Bentsen; Discipel Rosenørn; Stiftamtmand Thygesen med Datter; Pastor Holst; Assessor, Herredsfoged Hvidt med Frue og 2 Børn; Jmfr. Worm; Mad. Howe; Stud. Sühr. Til Siælland. Hr. Elbe, Premierlieut. Eben; Seminarist Madsen. Jmfr. Søegaard; Captain, Postmester Kühle; Landkadet Küble; Stud. Bang; Strømpehandler Fløe; Cand. Pharm Bering. Vennen Schmiegelov.
Den Vest-Sjællandske Avis, 1830-05-04
J Livets bedste Alder segned Den brave Læge, Støtte, Ven; De Efterladtes Kinder blegned, J Taarer svømmed Øiet hen Da Manden sank i Graven ned, Og gik fra os til Himlens Fred. Ei fatte vi Guds Forsyns Veie De tabe sig i Viisdomsdyb Dog Han, der Alting har i Eie Fra Mennesket til mindste Kryb, Han læge kan, og læge vil De Saar som langsomt lukkes til. Hvil derfor født, Du hedenfarne, Trofaste Hielper, elskte Ven! For Dem, der græde i din Arne, Du beder nu hos Faderen; Og De, som førge dybt i Løn, Skal styrkes ved din Himmelbøn. Krummerup Præstegaard den 3die Mai 1830. L. Svendsen.
Den Vest-Sjællandske Avis, 1830-05-04
AVERTISSEMENTS. Hos Fr. Holm, Boghandler i Sorøe, faaes blandt andre Nyeheder. Johansen, Religionsforedrag for Jesu tænkende Bekiendere, 14 Deel. 1829. 6 Rbd. 4 Mk. Erichsen, Geistlig Stat. 1830. 1 Rbd. 1 Mk. 8 s. Arison, eller dansk historiske Skildringer med 2 lithographerede Afbildninger. 1830. 1 Rbd. 3 Mk. Dyssel, Læren om Haandværksredskaber og Værktoi, 1ste Hefte. 1830. 2 Mk. Paa Subskription. Høst, Lege og Tidsfordriv for unge Piger. Med 12 illuminerede Kobbere. 1830. 1 Rbd. 2 Mk. Bestillinger modtages paa Papiir og Bøger, saavel danske som udenlandske, hvilket Alt leveres til de bestemte Kiøbenhavnske Priser.
Den Vest-Sjællandske Avis, 1830-05-04
Onsdagen den 12te Mai d. A., Formiddag Kl. 10, bliver, ifølge Begiæring af Arvingerne efter afg Enkemadame Bang her i Byen, afholdet offentlig Auction over fornævnte Afdødes efterladte rørlige Eiendele, bestaaende af Meubler, Sengklæder, Linned, Kiøkkentøi m.v.; hvilket herved bekiendtgiøres. Slagelse den 3die Mai 1830. Gude.
Den Vest-Sjællandske Avis, 1830-05-04
Engelholm Hovedgaard med anderliggende Gods og Tiender, opbydes til Bortsalg ved trende offentlige Auctioner: 1ste Gang Tirsdagen den 11te Mai ) Formiddaden 25de f. M. gene Kl. 2den - den 8de Juni næstk. ) 10 Slet. og 3die Første og anden Auction afholdes paa Raadstuen i Præst ve, og 3die Auction paa selve Gaarden. Eiendommene ere beliggende i Præstøe Amt, 11 Mille fra Kiøbenhavn og 3/4 Miil fra Kiøbstaden Præstøe, i een af Siællands smukkeste Egne.
Den Vest-Sjællandske Avis, 1830-05-04
Hovedgaarden har herskabelig Boepæl, vel indrettede gode og solide Bygninger, opførte af nye i Aaret 1787. med Tærske og Hakkelsemaskine, Kiærneværk og Mølleværk. Assurerede i Brandkassen for 50, 160 Rbd. Sølv. Jorderne ere særdeles gode, omtrent 436 Tdr. Land, der har frie Hovedgaardstaxt 35 Tdr. 2 Skpr. 2 Fdkr. 2 Alb., og Skovskyld 5 Skpr. 2 Fdkr. Til Gaarden er en smaa fuld Hauge med gode Frugttræer og en derunder indtaget Lystskov af omtrent 20 Tdr. Land, samt her foruden Skov paa omtrent 110 Tdr. Land. Bøndergodset er 222 Tdr. 7 Skpr. 1/5 Alb., Ager og Eng, samt 6 Tdr. 7 Skpr. Skovskyld. Lundbye Sogns Konge- og Kirketiende matriculeret Hartkorn begge Tiender 32 Tdr. 4 Skpr. samt Tiendeydende Hartkorn enkelt Tiende 139 Tdr. 4 Skpr. 2 Fdkr. Kirken har dette Foraar været underkastet en Hovedreparation, saa den er uden Mangler, og i enhver Henseende i fuldkommen god Stand. Godset er fortrinlig godt, har ingen Restanser, betaler prompte sine Skatter og Afgivter, samt forretter Hoverie. Paa Hovedgaardens og Bøndergodsets Marker haves god Jagt og Fiskerie i Even, en opgaaende Arm af Stranden. Conditionerne, hvoriblandt at 100,000 Rbd. Sølv, kan blive staaende i Eiendommene, som tiltrædes strax, og hvormed følger Besætning, Jnventarium og Meierieredskaber, er fra den 1ste Mai nænkommende til Eftersyn i Kiøbenhavn paa Kammeradvocatens Hr. Etatsraad Bilsteds Contoir. J Odense paa Postgaarden. J Aarhuus hos Giestgiver Fuldling og paa Undertegnedes Contoir, samt paa Engelholm hos Forvalter Schiøtz. der paaviser Eiendommene. Præstøe den 22de April 1830. Møller.
Den Vest-Sjællandske Avis, 1830-05-04
Løverdagen den 8de Mai 1830, Formiddagen Kl. 10 Slet, lader Hr. Pastor Kieldberg i Havreberg, formedelst forandret Bestemmelse med hans Avling, ved offentlig Auction bortsælge endeel Heste, Køer, Faar, Vogne, Plouge, Harver og flere Avlsredskaber, samt nogle Sædevarer m. m.; hvilket herved bekiendtgiøres. Kirkehelsinge den 1ste Mai 1830. Holm.
Den Vest-Sjællandske Avis, 1830-05-04
Tirsdagen den 11te Mai og paafølgende Præst. Dage afholdes Auction over endeel Kiøbmandsvarer, tilhørende Kiøbmand Georg Lorenz Lorenzens Opbudsboe heri Byen, bestaaende af Urtekram. Jsenkram, Alenkram, Baand, Sirtzer og Torklæder, samt endeel Glasvarer og Porcellain, nogle Læster Sild, Salt og Tiære m.v. Conditionerne er fares paa Auctionsstedet, hvor Liebhaverne ville behage at give Møde. Præstøe den 23de April 1830. Møller.
Den Vest-Sjællandske Avis, 1830-05-04
Mandagen den 10de Mai Kl. 11, bortsælges ved offentlig Auction paa Møerup pr. Ringsted, endeel Ung sviin og Grise, 2de Søer, noget Hørfrøe, Naygræsfrøe, og Barken af nogle Egetræer. Vederhæftige Kiøbere, gives Credit til Michelsdag.
Den Vest-Sjællandske Avis, 1830-05-04
Ved samme Auction bortsælges tillige, 2de lysebrune Hopper, i Foel ved den bekiendte smukke sorte Hingst paa Møerup, en fem Aars brunblisset Ridehoppe; 2de to Aars Tyre og en et Aars gl. Tyrkalv, faldne efter den store Berner Tyr paa Møerup; en Kieler Vogn med en særdeles beqvem og rummelig Calesche og 2de laqverede Agestole; en Postvogn med 2de laqverede Agestole, en smuk, meget let og magelig Cabriolet, og en Deel røget Flesk, Alt med samme Credit for vederhæftige Kiøbere.
Den Vest-Sjællandske Avis, 1830-05-04
Onsdagen den 12te Mai førstkommende, om Eftermiddagen Kl. 3, bliver paa Raadstuen i Ringsted afholdt Licitation over Opførelsen af et grundmuret Consumtions Portcontoir ved denne Kiøbsteds Nørrebom, og over en Reparation af vestre Consumtions-Portcontoir, Conditioner, Overslag og Tegning ligge til Eftersyn paa mit Contoir. Ringsted den 29de April 1830. Harhoff.
Den Vest-Sjællandske Avis, 1830-05-04
At Skiftet i Stervboet efter afgangne Sognefoged og Gaardfæster Rasmus Larsen i Borøeflinterup, er berammet til at foretages, og forsaavidt Omstændighederne maatte tillade det, at sluttes paa Tinghuset her i Byen Løverdagen den 8de Mai, Formiddag Kl. 9; det bliver herved bekiendtgjort, til Efterretning for den Afdødes fraværende Creditorer og Arvinger. Sorøe den 24de April 1830. Povelsen.
Den Vest-Sjællandske Avis, 1830-05-04
At Skiftet i Stervboet efter afgangne forhenværende Skovrider og Fæster af Kræbshuset, Martin Plambek, er berammet til at foretages, og forsaavidt Omstændighederne maatte tillade det, at sluttes paa Tinghuset her i Byen Mandagen den 17de Mai, Formiddag Kl. 10; det bliver herved bekiendtgjort, til Efterretning for den Afdødes fraværende Creditorer og Arvinger. Sorøe den 24de April 1830. Povelsen.
Den Vest-Sjællandske Avis, 1830-05-04
At jeg er flyttet fra Løvegade til Hr. Kammerraad Gruners Gaard paa Rosengade, undlader jeg ikke herved at bekiendtgiøre for mine ærede Kunder og Velyndere, samt Enhver der maatte forunde mig deres Arbeide. Slagelse den 26de April 1830. P. Erichsen, Grovsmed og Dyr æge.